ΑΠΟΦΑΣΕΙΣ
Αριθμ. απόφ. 37
Έγκριση του Πρότυπου Εσωτερικού Κανονισμού
Λειτουργίας των Πανεπιστημιακών Εργαστηρίων
του Παντείου Πανεπιστημίου Κοινωνικών και Πολιτικών Επιστημών.
Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Αφού έλαβε υπόψη:
· Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας, και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141) και ειδικότερα τα άρθρα
46-53 και την παρ. 1 του άρθρου 415 «Εξουσιοδοτικές
διατάξεις του Κεφαλαίου ΣΤ’», όπως ισχύουν σήμερα.
· Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
· Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2012 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» και
ειδικότερα τα άρθρα 75-78 (Α’ 184).
· Την υπ’  αρ. 119929/Ζ1/30.09.2022 εγκύκλιο του
Υπουργείου Παιδείας και Θρησκευμάτων.
· Το ΦΕΚ Υ.Ο.Δ.Δ. 706/2024 «Εκλογή Πρύτανη και ορισμός τεσσάρων (4) Αντιπρυτάνεων στο Πάντειο Πανεπι-
στήμιο Κοινωνικών και Πολιτικών Επιστημών».
· Τη θετική εισήγηση της Πρυτάνεως για την έγκριση
του Πρότυπου Εσωτερικού Κανονισμού Λειτουργίας των
Πανεπιστημιακών Εργαστηρίων του Πανεπιστημίου.
· Το γεγονός ότι οι διατάξεις δεν αφορούν σε διοικητική
διαδικασία για την οποία υπάρχει υποχρέωση καταχώρισης στο ΕΜΔΔ-ΜΙΤΟΣ.
· Το γεγονός ότι με την παρούσα απόφαση δεν
προκαλείται δαπάνη σε βάρος του κρατικού προϋπολογισμού και του προϋπολογισμού του Παντείου
Πανεπιστημίου Κοινωνικών και Πολιτικών Επιστημών,
αποφασίζει:
Εγκρίνει τον Πρότυπο Εσωτερικό Κανονισμό Λειτουργίας των Πανεπιστημιακών Εργαστηρίων του Παντείου
Πανεπιστημίου Κοινωνικών και Πολιτικών Επιστημών,
ως ακολούθως:
Άρθρο 1
Αντικείμενο του Εσωτερικού Κανονισμού
Λειτουργίας των Πανεπιστημιακών Εργαστηρίων
Ο παρών Εσωτερικός Κανονισμός Λειτουργίας των
Πανεπιστημιακών Εργαστηρίων του Παντείου Πανεπιστημίου Κοινωνικών και Πολιτικών Επιστημών περιλαμ-
βάνει, σύμφωνα με τις διατάξεις της παρ. 1 του άρθρου
47 του ν. 4957/2022, τα εξής:
α) την αποστολή και τις βασικές αρχές λειτουργίας των
πανεπιστημιακών εργαστηρίων, β) θέματα σχετικά με
την ίδρυση, οργάνωση, δομή, διοίκηση και λειτουργία
τους, γ) τους όρους και τις προϋποθέσεις συγχώνευσης,
κατάτμησης ή κατάργησης των πανεπιστημιακών εργαστηρίων, δ) τις υποχρεώσεις των πανεπιστημιακών
εργαστηρίων προς το Α.Ε.Ι., ε) την παροχή υπηρεσιών,
σύμφωνα με το άρθρο 51 του ν. 4957/2022, στ) θέματα
σχετικά με τη διαχείριση των πόρων τους, τη χρήση των
υποδομών και του εξοπλισμού τους, ζ) τις υποχρεώσεις
των μελών εργαστηρίων, των συνεργαζόμενων μελών
και του έκτακτου προσωπικού, η) τους κανόνες προσωπικής ασφάλειας και υγιεινής, θ) την πολιτική σχετικά
με την προστασία των δικαιωμάτων διανοητικής ιδιοκτησίας, ι) την πολιτική σχετικά με την προστασία των
δεδομένων προσωπικού χαρακτήρα, ια) τα τηρούμενα
βιβλία, ιβ) την πολιτική χρήσης του λογοτύπου του Α.Ε.Ι.
κατά την άσκηση των δραστηριοτήτων τους, ιγ) τον ανώτατο αριθμό των πανεπιστημιακών εργαστηρίων με τα
οποία τα μέλη Δ.Ε.Π., Ε.Ε.Π., Ε.ΔΙ.Π. και Ε.ΤΕ.Π. μπορούν
να συνεργάζονται και να παρέχουν σε αυτά τις υπηρεσίες
τους και ιδ) κάθε άλλο θέμα σχετικό με την οργάνωση
και τη λειτουργία των πανεπιστημιακών εργαστηρίων
του Ιδρύματος.
Άρθρο 2
Ορισμοί
Για τους σκοπούς του παρόντος εφαρμόζονται οι παρόντες ορισμοί:
1. «Πανεπιστημιακό Εργαστήριο» αποτελεί ακαδημαϊκή μονάδα των Ανωτάτων Εκπαιδευτικών Ιδρυμάτων
(Α.Ε.Ι.), που ιδρύεται και εντάσσεται σε Τμήμα ή σε Τομέα
ενός Τμήματος. Κατ’ εξαίρεση δύναται να ιδρύεται διεΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1128
11.03.2025 19:37:07
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
πιστημονικό εργαστήριο που εντάσσεται σε Σχολή, αν
υφίσταται τεκμηριωμένο ενδιαφέρον για την ίδρυσή του
από μέλη Διδακτικού Ερευνητικού Προσωπικού (Δ.Ε.Π.)
διαφορετικών Τμημάτων της ίδιας Σχολής ή στο Α.Ε.Ι.,
αν υφίσταται τεκμηριωμένο ενδιαφέρον για την ίδρυσή
του από μέλη Δ.Ε.Π. Τμημάτων διαφορετικών Σχολών.
2. «Παροχή υπηρεσιών» νοείται η παροχή επιστημονικών, τεχνολογικών και συμβουλευτικών υπηρεσιών
προς τρίτους, η εκπόνηση ειδικών μελετών, η διεξαγωγή
ειδικών μετρήσεων, η διεξαγωγή εργαστηριακών εξετάσεων και αναλύσεων, η παροχή γνωμοδοτήσεων, η
παροχή τεχνικών και λοιπών συναφών επιστημονικών
υπηρεσιών, η σύνταξη προδιαγραφών για λογαριασμό
τρίτων, η παροχή πολιτιστικών και κάθε είδους καλλιτεχνικών υπηρεσιών και κάθε άλλη συναφής εργασία, που
πραγματοποιούνται υπό την ευθύνη ενός πανεπιστημιακού εργαστηρίου.
3. «Προγραμματική σύμβαση» νοείται η σύμβαση συνεργασίας που συνάπτεται μεταξύ του Ειδικού Λογα-
ριασμού Κονδυλίων Έρευνας του Ιδρύματος με φορείς
της περ. α) της παρ. 1 του άρθρου 14 του ν. 4270/2014
(Α’ 143) για την παροχή υπηρεσιών που αποτελούν κοινό
σκοπό των δύο φορέων και υπό τον όρο ότι πληρούνται
οι προϋποθέσεις της διάταξης της παρ. 4 του άρθρου
12 του ν. 4412/2016. Εάν το είδος των υπηρεσιών προϋποθέτει τη χρήση πόρων του πανεπιστημιακού εργα-
στηρίου, απαιτείται η προσκόμιση της βεβαίωσης του
Διευθυντή του.
4. «Αποδέκτες υπηρεσιών» νοείται κάθε φυσικό ή νομικό πρόσωπο, οιασδήποτε νομικής μορφής, του δημό-
σιου ή ιδιωτικού τομέα.
Άρθρο 3
Δραστηριότητες Πανεπιστημιακού Εργαστηρίου
Κάθε πανεπιστημιακό εργαστήριο δύναται να ασκεί
τις ακόλουθες δραστηριότητες:
α) διεξάγει βασική και εφαρμοσμένη έρευνα στα γνωστικά του αντικείμενα με σκοπό την ανάπτυξη νέας γνώ-
σης και την απόκτηση τεχνογνωσίας τόσο σε θεωρητικό
όσο και σε πειραματικό - εφαρμοσμένο επίπεδο,
β) συνεργάζεται, κατόπιν απόφασης του αρμοδίου
οργάνου του Α.Ε.Ι., με Ανώτατα Εκπαιδευτικά Ιδρύματα (Α.Ε.Ι.), της ημεδαπής, αναγνωρισμένα ιδρύματα της
αλλοδαπής, ερευνητικούς και τεχνολογικούς φορείς
της ημεδαπής και αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
πανεπιστημιακού εργαστηρίου,
γ) εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του πανεπιστημιακού εργαστηρίου,
δ) συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων στο πλαίσιο των γνωστικών του πανεπιστημιακού
εργαστηρίου,
ε) παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα ιδίως με
γνωμοδοτήσεις και μελέτες,
στ) παρέχει εξειδικευμένες υπηρεσίες προς τρίτα
φυσικά ή νομικά πρόσωπα, σύμφωνα με την ισχύουσα
νομοθεσία και τον σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α’ της παρ. 1 του άρθρου 14 του
ν. 4270/2014 (Α’ 143),
ζ) αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του Α.Ε.Ι., καθώς και την οργάνωση
και παροχή επιμορφωτικών προγραμμάτων μέσω του
Κέντρου Επιμόρφωσης και Δια Βίου Μάθησης του Α.Ε.Ι.
στα γνωστικά αντικείμενα του πανεπιστημιακού εργαστηρίου,
η) αναλαμβάνει τη διεξαγωγή βιομηχανικής έρευνας
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
θ) κάθε άλλη δραστηριότητα που καθορίζεται από τον
Εσωτερικό Κανονισμό του Πανεπιστημιακού Εργαστηρίου, εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του πανεπιστημιακού
εργαστηρίου και είναι σύμφωνη προς τους σκοπούς, την
αποστολή του Ιδρύματος και την κείμενη νομοθεσία.
Άρθρο 4
Ίδρυση και Λειτουργία Πανεπιστημιακών
Εργαστηρίων
1. Η ίδρυση των πανεπιστημιακών εργαστηρίων ρυθμίζεται από τις διατάξεις του άρθρου 46 του ν. 4957/2022.
Για την ίδρυση εργαστηρίου απαιτείται η στελέχωση από
τουλάχιστον 3 μέλη Δ.Ε.Π., Ε.Ε.Π., Ε.ΔΙ.Π., Ε.Τ.Ε.Π., εκ των
οποίων τουλάχιστον ένα μέλος του είναι μέλος Δ.Ε.Π.
οποιασδήποτε βαθμίδας.
2. Με απόφαση της Συγκλήτου του Α.Ε.Ι., κατόπιν εισήγησης της Συνέλευσης του Τμήματος ή των συνεργα-
ζόμενων Τμημάτων και της Κοσμητείας στην περίπτωση ίδρυσης διεπιστημονικού εργαστηρίου, μπορούν να
ιδρύονται πανεπιστημιακά εργαστήρια. Με την απόφαση
ίδρυσης του πανεπιστημιακού εργαστηρίου εγκρίνεται
ο Εσωτερικός Κανονισμός Λειτουργίας του.
3. Εντός δύο μηνών από τη δημοσίευση της απόφασης
ίδρυσης του Εργαστηρίου, εκλέγεται ο Διευθυντής του.
Το Εργαστήριο οφείλει να καταστεί αυτοδύναμο εντός
ενός έτους από την ίδρυσή του. Στην περίπτωση που το
Εργαστήριο είναι αυτοδύναμο, δηλαδή έχουν τοποθετηθεί και υπηρετούν σε αυτό κατ’ ελάχιστον πέντε (5) μέλη
Δ.Ε.Π. οποιασδήποτε βαθμίδας, ο Διευθυντής εκλέγεται
για πλήρη θητεία τριών ετών. Στην περίπτωση που το Εργαστήριο δεν είναι αυτοδύναμο, εκλέγεται προσωρινός
Διευθυντής και η εκλογή επαναλαμβάνεται μόλις αυτό
καταστεί, και πάντως μέχρι την παρέλευση του ορίου
του ενός έτους από την ίδρυσή του.
4. Τα Εργαστήρια διαθέτουν ιστοσελίδα, όπου αναγράφονται τα μέλη του με τα βιογραφικά τους, τα όργανα
διοίκησης, οι δραστηριότητές τους και οι συμμετέχοντες
στο έργο του.
5. Τα Εργαστήρια δύναται να υποβάλουν Έκθεση Δραστηριοτήτων στο τέλος του ακαδημαϊκού έτους στη Σύ-
γκλητο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
Άρθρο 5
Συγχώνευση, κατάτμηση και κατάργηση
Πανεπιστημιακών Εργαστηρίων
1. Με απόφαση της Συγκλήτου του Α.Ε.Ι., κατόπιν εισήγησης της Συνέλευσης του Τμήματος ή των συνεργα-
ζόμενων Τμημάτων και της Κοσμητείας στην περίπτωση ίδρυσης διεπιστημονικού εργαστηρίου, δύνανται
να συγχωνεύονται, κατατέμνονται, μετονομάζονται ή
καταργούνται πανεπιστημιακά εργαστήρια. Με την ίδια
διαδικασία μεταβάλλεται η έδρα του. Σε περίπτωση συγχώνευσης ή κατάτμησης, η εισήγηση της Συνέλευσης (ή
και της Κοσμητείας) περιλαμβάνει όλα τα στοιχεία της
παρ. 3 του άρθρου 46 του ν. 4957/2022.
2. Σε περίπτωση συγχώνευσης, το νέο εργαστήριο
υπεισέρχεται σε όλα τα δικαιώματα και τις υποχρεώσεις
των συγχωνευόμενων εργαστηρίων, ενώ σε περίπτωση
κατάτμησης, με απόφαση του οικείου συλλογικού οργάνου ανάλογα με την ακαδημαϊκή μονάδα όπου ανήκει
το εργαστήριο, καθορίζονται τα σχετικά με τις δομές και
τον εξοπλισμό αυτού, ενώ με απόφαση της Επιτροπής
Ερευνών, ύστερα από εισήγηση του Διευθυντή, κατανέμονται τα ταμειακά διαθέσιμα των έργων σε έργα των
νέων εργαστηρίων.
3. Μετά από αίτηση του Διευθυντή του Εργαστηρίου
και γνώμη της ακαδημαϊκής μονάδας στην οποία ανήκει ή μετά από αδυναμία εκλογής Διευθυντή επί ένα
τουλάχιστον έτος, η Σύγκλητος μπορεί να αποφασίσει
την κατάργηση ή την συγχώνευση του Εργαστηρίου.
Στην περίπτωση που η Σύγκλητος διαπιστώσει ότι ένα
πανεπιστημιακό εργαστήριο δεν διαθέτει ερευνητική
δραστηριότητα, μπορεί να αποφασίσει την κατάργησή
του μετά από γνώμη της Επιτροπής Πανεπιστημιακών
Εργαστηρίων και της ακαδημαϊκής Μονάδας στην οποία
ανήκει. Η Σύγκλητος οφείλει να τεκμηριώσει την απόφαση κατάργησης μετά από ακρόαση του Διευθυντή του
και βάσει των εκθέσεων δραστηριότητας τουλάχιστον
τριών ετών.
4. Σε περίπτωση κατάργησης πανεπιστημιακού εργαστηρίου, τα όργανα και ο εξοπλισμός του κατανέμονται
με απόφαση της ακαδημαϊκής μονάδας στην οποία ανήκει. Τυχόν ταμειακά διαθέσιμα των έργων του καταργη-
θέντος εργαστηρίου κατανέμονται με απόφαση του Συμβουλίου Διοίκησης, μετά από εισήγηση της ακαδημαϊκής
μονάδας στην οποία ανήκε το εργαστήριο.
5. Οι αποφάσεις περί ίδρυσης, μετονομασίας, κατάργησης, συγχώνευσης ή τροποποίησης των Εσωτερικών
Κανονισμών Λειτουργίας των πανεπιστημιακών εργαστηρίων κοινοποιούνται με επιμέλεια του Α.Ε.Ι. στο
Υπουργείο Παιδείας και Θρησκευμάτων.
Άρθρο 6
Τοποθέτηση προσωπικού σε πανεπιστημιακό
εργαστήριο
1. Ένα πανεπιστημιακό εργαστήριο θεωρείται αυτοδύναμο όταν έχουν τοποθετηθεί και υπηρετούν σε
αυτό τουλάχιστον πέντε (5) μέλη Δ.Ε.Π. οποιασδήποτε
βαθμίδας.
2. Τα μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. τοποθετούνται μόνο σε ένα (1) πανεπιστημιακό εργαστήριο του
Τμήματος στο οποίο ανήκουν ή σε διεπιστημονικό εργαστήριο όπου συμμετέχει το Τμήμα. Μπορούν, όμως,
να παρέχουν τις υπηρεσίες τους σε περισσότερα πανεπιστημιακά εργαστήρια του Α.Ε.Ι. Η τοποθέτηση των μελών
Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. στα πανεπιστημιακά εργαστήρια πραγματοποιείται, μετά από αίτησή τους, ως εξής:
α) με πράξη του Προέδρου του Τμήματος, κατόπιν
απόφασης της Συνέλευσης του Τμήματος και γνώμης
της Γενικής Συνέλευσης του Τομέα, αν το πανεπιστημιακό εργαστήριο εντάσσεται σε Τομέα,
β) με πράξη του Προέδρου του Τμήματος, κατόπιν
απόφασης της Συνέλευσης του Τμήματος, αν το πανεπιστημιακό εργαστήριο εντάσσεται σε Τμήμα,
γ) με πράξη του Κοσμήτορα, μετά από απόφαση της
Κοσμητείας, αν το πανεπιστημιακό εργαστήριο είναι διεπιστημονικό και εντάσσεται σε Σχολή,
δ) με πράξη του Πρύτανη του Α.Ε.Ι., μετά από απόφαση της Κοσμητείας και γνώμη των Συνελεύσεων των
Τμημάτων, αν το πανεπιστημιακό εργαστήριο είναι διεπιστημονικό και εντάσσεται στο Α.Ε.Ι.
3. Στα πανεπιστημιακά εργαστήρια του Α.Ε.Ι. δύναται
να τοποθετείται διοικητικό προσωπικό του Α.Ε.Ι., καθώς
και να απασχολούνται και οι ακόλουθες κατηγορίες
προσωπικού: α) επισκέπτες καθηγητές και επισκέπτες
ερευνητές, β) ερευνητές επί συμβάσει, γ) πρόσθετο
ερευνητικό, επιστημονικό, διοικητικό, τεχνικό και λοιπό
προσωπικό με σύμβαση έργου ή εργασίας ορισμένου
χρόνου σε περίπτωση εκτέλεσης έργων/προγραμμάτων
του πανεπιστημιακού εργαστηρίου, δ) προσωπικό του
Α.Ε.Ι. για την εκτέλεση πρόσθετου έργου επ’ αμοιβή.
Άρθρο 7
Διευθυντής Πανεπιστημιακού Εργαστηρίου
1. Κάθε πανεπιστημιακό εργαστήριο διοικείται από
τον Διευθυντή του. Ως Διευθυντής πανεπιστημιακού
εργαστηρίου εκλέγεται μέλος Διδακτικού Ερευνητικού
Προσωπικού (Δ.Ε.Π.) πλήρους απασχόλησης της βαθμίδας του Καθηγητή ή Αναπληρωτή Καθηγητή.
2. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο πανεπιστημιακό εργαστήριο και
διαθέτουν ίδιο ή συναφές γνωστικό αντικείμενο με αυτό
του Εργαστηρίου.
3. Δεν επιτρέπεται να θέτουν υποψηφιότητα για τη
θέση του Διευθυντή πανεπιστημιακού εργαστηρίου όσοι
αποχωρούν από την υπηρεσία λόγω συμπλήρωσης του
ανώτατου ορίου ηλικίας κατά τη διάρκεια της θητείας,
για την οποία προκηρύσσεται η θέση, εκτός και αν στο
πανεπιστημιακό εργαστήριο υπηρετεί ένα (1) μόνο μέλος Δ.Ε.Π. ή δεν υπάρχει άλλος υποψήφιος.
4. Η θητεία του Διευθυντή είναι τριετής. Η επανεκλογή
του ίδιου προσώπου στο αξίωμα του Διευθυντή πανεπιστημιακού εργαστηρίου επιτρέπεται χωρίς περιορισμό
θητειών.
5. Η κατοχή θέσης Διευθυντή πανεπιστημιακού εργαστηρίου δεν είναι ασυμβίβαστη με την κατοχή άλλου
αξιώματος μονομελούς οργάνου διοίκησης του Ανώτατου Εκπαιδευτικού Ιδρύματος (Α.Ε.Ι.) ή με την ιδιότητα
μέλους συλλογικού οργάνου του Α.Ε.Ι.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
Άρθρο 8
Διαδικασία εκλογής Διευθυντή
1. Εάν το πανεπιστημιακό εργαστήριο είναι αυτοδύναμο κατά τον χρόνο προκήρυξης των εκλογών, το
εκλεκτορικό σώμα για την εκλογή του Διευθυντή απαρτίζεται από όλα τα μέλη Δ.Ε.Π. που είναι τοποθετημένα
και υπηρετούν σε αυτό.
2. Εάν ο αριθμός των μελών Δ.Ε.Π., που έχει τοποθετηθεί και υπηρετεί σε ένα πανεπιστημιακό εργαστήριο
υπολείπεται του αριθμού πέντε (5) κατά τον χρόνο προκήρυξης των εκλογών, το εκλεκτορικό σώμα απαρτίζεται
από όλα τα μέλη Δ.Ε.Π. της ακαδημαϊκής μονάδας στην
οποία αυτό εντάσσεται. Εάν ένα Εργαστήριο είναι διεπιστημονικό και ο αριθμός των μελών Δ.Ε.Π., που έχει
τοποθετηθεί και υπηρετεί σε ένα πανεπιστημιακό εργαστήριο υπολείπεται του αριθμού πέντε (5) κατά τον
χρόνο προκήρυξης των εκλογών, το εκλεκτορικό σώμα
απαρτίζεται από όλα τα μέλη Δ.Ε.Π. των συνεργαζόμενων
ακαδημαϊκών μονάδων για την ίδρυση του εργαστηρίου.
3. Αν δεν υπάρχουν υποψηφιότητες κατά την εκλογική διαδικασία ή ο μοναδικός υποψήφιος δεν ψηφιστεί
από το ένα τρίτο (1/3) τουλάχιστον των μελών του ειδικού εκλεκτορικού σώματος που συμμετέχουν στην
ψηφοφορία ή αν ο Διευθυντής του πανεπιστημιακού
εργαστηρίου παραιτηθεί ή εκλείψει για οποιονδήποτε
λόγο, τότε το αρμόδιο συλλογικό όργανο της ακαδημαϊκής μονάδας (Κοσμητείας, Συνέλευσης Τμήματος ή
Γενικής Συνέλευσης Τομέα) στην οποία εντάσσεται το
Εργαστήριο, ορίζει νέο Διευθυντή, ο οποίος είναι κατά
προτεραιότητα στη βαθμίδα του Καθηγητή και αν δεν
υπάρχει στη βαθμίδα του Αναπληρωτή Καθηγητή. Στις
δύο (2) πρώτες περιπτώσεις του πρώτου εδαφίου ο ορισμός του Διευθυντή του πανεπιστημιακού εργαστηρίου
είναι για πλήρη θητεία, ενώ στην τρίτη και στην τέταρτη περίπτωση ο ορισμός του είναι έως την ημερομηνία
λήξης της θητείας του Διευθυντή που παραιτήθηκε ή
εξέλιπε για οποιονδήποτε λόγο.
4. Η διαδικασία εκλογής του Διευθυντή ρυθμίζεται από
τις διατάξεις του άρθρου 48 του ν. 4957/2022. Η εκλογική διαδικασία πραγματοποιείται με καθολική, άμεση
και μυστική ψηφοφορία, που διενεργείται αποκλειστικά
ηλεκτρονικά με τη χρήση του ειδικού πληροφοριακού
συστήματος με την ονομασία «Ψηφιακή Κάλπη ΖΕΥΣ»
της ανώνυμης εταιρείας του Ελληνικού Δημοσίου με την
επωνυμία «Εθνικό Δίκτυο Υποδομών Τεχνολογίας και
Έρευνας Α.Ε.» (Ε.Δ.Υ.Τ.Ε. Α.Ε.).
Άρθρο 9
Αρμοδιότητες Διευθυντή Πανεπιστημιακού
Εργαστηρίου
Ο Διευθυντής του πανεπιστημιακού εργαστηρίου έχει
τις ακόλουθες αρμοδιότητες:
α) προΐσταται και εποπτεύει τη λειτουργία του πανεπιστημιακού εργαστηρίου,
β) μεριμνά για την εφαρμογή του Πρότυπου Εσωτερικού Κανονισμού Λειτουργίας των πανεπιστημιακών
εργαστηρίων, του Εσωτερικού Κανονισμού Λειτουργίας του πανεπιστημιακού εργαστηρίου, του Εσωτερικού
Κανονισμού Λειτουργίας του Α.Ε.Ι. και των αποφάσεων
των οργάνων του Α.Ε.Ι., καθώς και για την τήρηση της
νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου,
δ) εισηγείται προς τον Πρύτανη την τοποθέτηση ή διάθεση διοικητικού προσωπικού του Α.Ε.Ι. για την υπο-
στήριξή του πανεπιστημιακού εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου,
στ) υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
ζ) συντονίζει κάθε εργασία, η οποία γίνεται στο πλαίσιο ερευνητικού προγράμματος ή άλλου έργου που έχει
αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περί-
πτωση που δεν υπάρχει άλλη σχετική απόφαση. Επίσης,
έχει την ευθύνη για την προστασία των οργάνων και των
εγκαταστάσεων από βλάβες, την ασφαλή παραμονή του
προσωπικού, των φοιτητών και επισκεπτών και γενικά
την ευθύνη για την απρόσκοπτη λειτουργία του Εργαστηρίου,
η) ασκεί κάθε άλλη αρμοδιότητα που ορίζεται στον
Εσωτερικό Κανονισμό Λειτουργίας του Α.Ε.Ι. και στον
Εσωτερικό Κανονισμό Λειτουργίας του πανεπιστημιακού
εργαστηρίου.
Άρθρο 10
Υποχρεώσεις των πανεπιστημιακών
εργαστηρίων προς το Α.Ε.Ι.
1. Στο πλαίσιο των δραστηριοτήτων του Εργαστηρίου, το προσωπικό του (τακτικά και συνεργαζόμενα
μέλη, έκτακτο προσωπικό, κ.λπ.) οφείλει να τηρεί τον
Εσωτερικό Κανονισμό Λειτουργίας του Παντείου Πανεπιστημίου Κοινωνικών και Πολιτικών Επιστημών. Το
προσωπικό οφείλει να επιδεικνύει τη δέουσα επιμέλεια
ως προς τη χρήση των υποδομών και του εξοπλισμού
του Εργαστηρίου.
2. Το εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται. Το Εργαστήριο οφείλει να παραχωρεί τους χώρους και τον εξοπλισμό του (υπό την επί-
βλεψη και τις οδηγίες του Διευθυντή ή άλλου μέλους
του εργαστηρίου) για την κάλυψη των εκπαιδευτικών
αναγκών του οικείου Τμήματος/Σχολής, οι οποίες σε
κάθε περίπτωση ικανοποιούνται κατά προτεραιότητα.
Το εργαστήριο οφείλει να κάνει ορθολογική χρήση των
υποδομών του, ώστε η παροχή υπηρεσιών προς τρίτους
να μην αποβαίνει εις βάρος του δημόσιου ερευνητικού
και εκπαιδευτικού χαρακτήρα του εργαστηρίου.
3. Σε κάθε επιστημονική δημοσίευση ή ανακοίνωση
αποτελεσμάτων έρευνας, που εκπονήθηκε ολικά ή μερικά στο Εργαστήριο, θα πρέπει να γίνεται αναφορά σε
αυτό ως δομή του Παντείου Πανεπιστημίου Κοινωνικών
και Πολιτικών Επιστημών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
Άρθρο 11
Προϋποθέσεις Παροχής Υπηρεσιών
Πανεπιστημιακών Εργαστηρίων προς τρίτους
1. Κάθε πανεπιστημιακό εργαστήριο δύναται να παρέχει υπηρεσίες προς τρίτους, εφόσον πληροί τις ακό-
λουθες προϋποθέσεις:
α) έχει τουλάχιστον ένα (1) μέλος Διδακτικού Ερευνητικού Προσωπικού, του οποίου το γνωστικό αντικείμε-
νο είναι συναφές με το αντικείμενο των υπηρεσιών που
παρέχει το εργαστήριο,
β) δεν παρεμποδίζονται οι ερευνητικές και εκπαιδευτικές δραστηριότητες του Α.Ε.Ι. και της ακαδημαϊκής
μονάδας στην οποία εντάσσεται,
γ) οι δραστηριότητες που αφορούν στην παροχή
υπηρεσιών δεν προκαλούν επιβάρυνση εις βάρος του
προϋπολογισμού του Α.Ε.Ι.,
δ) η κοστολόγηση των παρεχόμενων υπηρεσιών είναι
εύλογη και δίκαιη και κάθε πανεπιστημιακό εργαστήριο
εφαρμόζει κοστοστρεφή μεθοδολογία τιμολόγησης επί
των υπηρεσιών αυτών,
ε) οι υπηρεσίες που παρέχονται είναι σύμφωνες με τον
σκοπό και το αντικείμενο του πανεπιστημιακού εργαστηρίου, όπως αυτός καθορίζεται στην απόφαση ίδρυσής
του και τον Εσωτερικό Κανονισμό Λειτουργίας του,
στ) το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Εργαστηρίου θα
πρέπει να πληρούν μία τουλάχιστον από τις ακόλουθες
προϋποθέσεις:
α) να παρουσιάζουν επιστημονικό ενδιαφέρον και να
προάγουν στην εξέλιξη της επιστήμης,
β) να ενισχύουν την εξωστρέφεια του Ιδρύματος,
γ) να ωφελούν την κοινωνία και την οικονομία, να ανταποκρίνονται στις αναπτυξιακές ανάγκες του Ιδρύματος και
της χώρας, να προωθούν τη διάχυση της γνώση και την αξιοποίηση των αποτελεσμάτων της έρευνας, την καινοτομία,
τη βιώσιμη ανάπτυξη, την κοινωνική συνοχή και να συμβάλλουν στην παραγωγική ανασυγκρότηση της χώρας.
3. Με απόφαση της Επιτροπής Ερευνών, κατόπιν εισήγησης του Διευθυντή του πανεπιστημιακού εργαστηρί-
ου, καθορίζεται το ακριβές ύψος της τιμής κάθε είδους
ομοειδών υπηρεσιών που παρέχονται προς απροσδιόριστο αριθμό φυσικών προσώπων. Η εισήγηση, πέραν
των στοιχείων των παρ. 1 και 2, περιλαμβάνει: α) το είδος
και την περιγραφή κάθε υπηρεσίας, β) την τιμή ανά είδος
υπηρεσίας, γ) το εύρος τιμολόγησης από τρίτους οικονομικούς φορείς, εφόσον υπάρχουν, που προσφέρουν
ταυτόσημες υπηρεσίες, και δ) οικονομοτεχνική ανάλυση κόστους της υπηρεσίας, στην οποία περιλαμβάνεται
υπολογισμός του κόστους απασχόλησης προσωπικού,
των αναλωσίμων και λοιπών ειδών, των πάγιων δαπανών
και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του ίδιου
ή άλλου πανεπιστημιακού εργαστηρίου του Α.Ε.Ι. δεν
δύνανται να διαφέρουν ουσιωδώς μεταξύ τους.
5. Αν παρέχονται υπηρεσίες από πανεπιστημιακά
εργαστήρια, των οποίων η διαδικασία κοστολόγησης
ρυθμίζεται από την κείμενη νομοθεσία, εφαρμόζεται η
εν λόγω νομοθεσία.
Άρθρο 12
Οικονομική διαχείριση πόρων
Η λειτουργία των πανεπιστημιακών εργαστηρίων διενεργείται από ίδιους πόρους, οι οποίοι προέρχονται από:
· Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
· Τη διάθεση ερευνητικών και γενικά επιστημονικών
προϊόντων.
· Την παροχή υπηρεσιών σύμφωνα με τη κείμενη νομοθεσία.
· Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
· Κληρονομιές, δωρεές και κληροδοσίες στο Πάντειο
Πανεπιστήμιο για τους σκοπούς του οικείου πανεπιστημιακού εργαστηρίου.
· Κάθε άλλη νόμιμη πηγή.
Διαχείριση πόρων από παροχή υπηρεσιών:
1. Η οικονομική διαχείριση των πόρων που προέρχονται από την παροχή υπηρεσιών μέσω των πανεπιστη-
μιακών εργαστηρίων του Ιδρύματος πραγματοποιείται
αποκλειστικά μέσω του Ειδικού Λογαριασμού Κονδυλίων
Έρευνας.
2. Τα έσοδα από την παροχή υπηρεσιών μέσω πανεπιστημιακών εργαστηρίων εισπράττονται από τον Ε.Λ.Κ.Ε.
του Ιδρύματος και εγγράφονται στον προϋπολογισμό
έργου/προγράμματος του Εργαστηρίου και στον προϋπολογισμό του Ε.Λ.Κ.Ε.
3. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του Ε.Λ.Κ.Ε., καθορίζεται το ποσοστό παρακράτησης επί των εσόδων
που προέρχονται από την παροχή υπηρεσιών των πανεπιστημιακών εργαστηρίων του Ιδρύματος υπέρ του
Ε.Λ.Κ.Ε. του Α.Ε.Ι. (άρθ. 237 παρ. 4 του ν. 4957/2022) και το
ποσοστό που διατίθεται για τη δημιουργία έργου για την
κάλυψη ερευνητικών, αναπτυξιακών και λειτουργικών
αναγκών του εργαστηρίου, στο οποίο ορίζεται ως Επιστημονικά Υπεύθυνος ο Διευθυντής του Εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του πανεπιστημιακού εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του Α.Ε.Ι. Με όμοια απόφαση καθορίζεται το ποσοστό
παρακράτησης επί των πόρων του, το οποίο παρακρατείται υπέρ της Εταιρείας.
5. Οι πόροι που προέρχονται από την παροχή υπηρεσιών μέσω πανεπιστημιακών εργαστηρίων αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του πανεπιστημιακού εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.) και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
διοικητικού προσωπικού, δαπάνες μετακινήσεων, δημοσιεύσεων, οργάνωσης συνεδρίων, καθώς και δημόσιων
συμβάσεων για την προμήθεια αναγκαίων ειδών για την
ορθή και εύρυθμη λειτουργία των πανεπιστημιακών εργαστηρίων και των δραστηριοτήτων τους.
Άρθρο 13
Διαδικασία σύναψης συμβάσεων Παροχής
Υπηρεσιών
1.Τα πανεπιστημιακά εργαστήρια του Ιδρύματος δύνανται να παρέχουν υπηρεσίες προς φορείς του ιδιωτικού
ή δημόσιου τομέα της περ. α) της παρ. 1 του άρθρου 14
του ν. 4270/2014 (Α’ 143), κατόπιν σύναψης σύμβασης
παροχής υπηρεσιών, η οποία υπόκειται υποχρεωτικά σε
έγγραφο τύπο. Οι συμβάσεις παροχής υπηρεσιών εγκρίνονται από την Επιτροπή Ερευνών του Ειδικού Λογαρια-
σμού Κονδυλίων Έρευνας (Ε.Λ.Κ.Ε.), κατόπιν αιτήματος του
Διευθυντή του πανεπιστημιακού εργαστηρίου ή άλλου
ενδιαφερόμενου μέλους Διδακτικού Ερευνητικού Προσωπικού που υπηρετεί στο πανεπιστημιακό εργαστήριο και
επιθυμεί να παράσχει υπηρεσίες μέσω του πανεπιστημιακού εργαστηρίου. Περίληψή τους αναρτάται στο πρόγραμ-
μα «ΔΙΑΥΓΕΙΑ». Με απόφαση της Επιτροπής Ερευνών του
Ε.Λ.Κ.Ε., δύναται να εγκρίνεται πρότυπο σχέδιο σύμβασης
παροχής υπηρεσιών για κάθε πανεπιστημιακό εργαστήριο
ή άλλο ισοδύναμο έγγραφο, εφόσον το πανεπιστημιακό
εργαστήριο εφαρμόζει σύστημα διασφάλισης ποιότητας.
2. Αν το είδος των υπηρεσιών προϋποθέτει τη χρήση
πόρων του πανεπιστημιακού εργαστηρίου, όπως εξοπλισμού, υποδομών και ανθρώπινου δυναμικού που υπηρε-
τεί ήδη στο πανεπιστημιακό εργαστήριο, για την έγκριση
της σύμβασης από την Επιτροπή Ερευνών του Ε.Λ.Κ.Ε.
απαιτείται η προσκόμιση βεβαίωσης του Διευθυντή του
πανεπιστημιακού εργαστηρίου περί της δυνατότητας
διάθεσης των πόρων που απαιτούνται, ανά περίπτωση,
για την ορθή εκτέλεση της σύμβασης, χωρίς να παρακωλύεται η εκπαιδευτική και ερευνητική δραστηριότητα
του πανεπιστημιακού εργαστηρίου και της ακαδημαϊκής
μονάδας στην οποία εντάσσεται.
3. Οι συμβάσεις παροχής υπηρεσιών των πανεπιστημιακών εργαστηρίων περιλαμβάνουν κατ’ ελάχιστον τα
ακόλουθα στοιχεία: α) την επωνυμία του Α.Ε.Ι. και του
εργαστηρίου, β) το είδος και την περιγραφή των υπηρεσιών, γ) το συμβατικό τίμημα των υπηρεσιών, δ) τη
χρονική διάρκεια της σύμβασης, ε) τον προτεινόμενο
Επιστημονικό Υπεύθυνο σύμφωνα με το άρθρο 234
για την ορθή εκτέλεση του φυσικού και οικονομικού
αντικειμένου της σύμβασης, στ) τις υποχρεώσεις και τα
δικαιώματα κάθε συμβαλλόμενου μέρους, ζ) το δικαίωμα προβολής ή προώθησης του αντικειμένου ή των
αποτελεσμάτων των υπηρεσιών που περιγράφονται
στη σύμβαση από τον αντισυμβαλλόμενο αποδέκτη
των υπηρεσιών, καθώς και τα μέσα προβολής ή προώθησης, η) το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της σύμβασης, θ) ρήτρες εμπιστευτικότητας και εχεμύθειας, ι)
κάθε άλλο στοιχείο που κρίνεται αναγκαίο για την ορθή
υλοποίηση της σύμβασης.
4. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε., εγκρίνεται η αποδοχή διαχείρισης διακριτού έργου/προγράμματος του Ε.Λ.Κ.Ε., σύμφωνα με τους
όρους της σύμβασης παροχής υπηρεσιών.
5. Τα πανεπιστημιακά εργαστήρια του Α.Ε.Ι. που
παρέχουν υπηρεσίες δύνανται μέσω του Ε.Λ.Κ.Ε. να
συνάπτουν συνεργασίες με φορείς της περ. α) της
παρ. 1 του άρθρου 14 του ν. 4270/2014 υπό τη μορφή
προγραμματικών συμβάσεων με σκοπό την παροχή
υπηρεσιών, που εγκρίνονται με απόφαση της Επιτροπής Ερευνών του Ε.Λ.Κ.Ε. Αν το είδος των υπηρεσιών
προϋποθέτει τη χρήση πόρων του πανεπιστημιακού
εργαστηρίου, απαιτείται η προσκόμιση της βεβαίωσης
της παρ. 2.
6. Τα πανεπιστημιακά εργαστήρια του Α.Ε.Ι. που παρέχουν υπηρεσίες, δύνανται να συμμετέχουν μέσω του
Ε.Λ.Κ.Ε., ως υποψήφιοι οικονομικοί φορείς σε κάθε είδους
διαγωνιστική διαδικασία αναθετουσών αρχών για τη σύναψη δημόσιας σύμβασης με αντικείμενο την παροχή
υπηρεσιών σύμφωνα με τον ν. 4412/2016 (Α’ 147). Για τον
σκοπό αυτόν ο Ε.Λ.Κ.Ε. του Α.Ε.Ι. δύναται να προβαίνει σε
κάθε απαραίτητη ενέργεια ως υποψήφιος οικονομικός
φορέας σύμφωνα με τον ν. 4412/2016, συμπεριλαμβανομένης της διαδικασίας έκδοσης εγγυητικής επιστολής.
Αν ο Ε.Λ.Κ.Ε. αναδειχθεί ως ανάδοχος της διαγωνιστικής
διαδικασίας, με απόφαση της Επιτροπής Ερευνών του
Ε.Λ.Κ.Ε. εγκρίνεται η σύναψη της δημόσιας σύμβασης
και ακολουθεί η αποδοχή διαχείρισης έργου/προγράμματος με αντικείμενο την παροχή των υπηρεσιών που
περιγράφονται στη διαγωνιστική διαδικασία με Επιστημονικό Υπεύθυνο τον Διευθυντή του πανεπιστημιακού
εργαστηρίου ή άλλο μέλος που υπηρετεί ή παρέχει τις
υπηρεσίες του σε αυτό.
Άρθρο 14
Υποχρεώσεις των εργαζομένων στην παροχή
υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του και να αφιερώνει σε
αυτή ανεπιφύλακτα τις γνώσεις και την εμπειρία του
εφαρμόζοντας τους κανόνες της τέχνης και της επιστήμης και ακολουθώντας τις οδηγίες του Διευθυντή και του
Επιστημονικού Υπευθύνου του εκάστοτε έργου.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικό Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
3. Ο Διευθυντής του Εργαστηρίου σε συνεργασία με
τον Επιστημονικό Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο, στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
Άρθρο 15
Διαδικασίες και όροι ασφάλειας της εργασίας και
της υγιεινής των εργαζομένων
1. Το Εργαστήριο, με ευθύνη του Διευθυντή και του
Επιστημονικού Υπευθύνου, είναι υποχρεωμένο να εξασφαλίζει όλες τις προϋποθέσεις για την ασφάλεια της
εργασίας των εργαζομένων και των εγκαταστάσεών του.
Υποχρεούται επίσης να παρέχει στους εργαζόμενους όλα
τα μέσα ασφάλειας και να διατηρεί τον εξοπλισμό του
σε άριστη κατάσταση.
2. Το Εργαστήριο είναι υποχρεωμένο με ευθύνη του
Διευθυντή να διαθέτει όλα τα απαραίτητα μέσα για την
παροχή, σε περίπτωση ανάγκης, πρώτων βοηθειών
στους εργαζόμενους.
3. Κάθε Εργαστήριο έχει το δικό του Κανονισμό ασφάλειας. Η πρόσβαση στο Εργαστήριο επιτρέπεται στο
εξουσιοδοτημένο προσωπικό μόνον, ενώ απαιτείται
ευκρινής σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του, όσο και στον περιβάλλοντα χώρο.
5. Οι εργαζόμενοι στις εγκαταστάσεις του Εργαστηρίου υποχρεούνται, αν η φύση του έργου τους το επι-
βάλλει, να φέρουν κατά τη διάρκεια της εργασίας τους
κατάλληλη ενδυμασία.
6. Το έκτακτο προσωπικό, που ασκεί εργαστηριακό
έργο, οφείλει να προσκομίζει στον Ε.Λ.Κ.Ε. ασφαλιστήριο
συμβόλαιο αστικής ιατρικής ευθύνης κατά τη διάρκεια
της απασχόλησής του.
7. Σε περίπτωση που από τη λειτουργία του Εργαστηρίου δημιουργούνται ιδιαίτερες περιβαλλοντικές επιπτώ-
σεις, το Ίδρυμα έχει την υποχρέωση να λαμβάνει όλα τα
απαραίτητα μέτρα για την προστασία και αποκατάσταση
του περιβάλλοντος χώρου, σύμφωνα με τις υποδείξεις
των αρμόδιων υπηρεσιών και τις ισχύουσες διατάξεις.
Άρθρο 16
Πολιτική για τη Διαχείριση της Διανοητικής
Ιδιοκτησίας
1. Αρμόδιος φορέας για τη διαχείριση και προστασία
των δικαιωμάτων διανοητικής (πνευματικής και βιομηχανικής) ιδιοκτησίας επί των παραγόμενων αποτελεσμά-
των από τα έργα/προγράμματα που εκπονούνται στο
Εργαστήριο είναι ο Ε.Λ.Κ.Ε. του Ιδρύματος και εφαρμόζονται οι οικείες διατάξεις του Οδηγού Χρηματοδότησης
και Διαχείρισης, όπως ισχύει.
2. Ως γενική αρχή, τα παραγόμενα αποτελέσματα ανήκουν στον φορέα χρηματοδότησης του έργου/προγράμ-
ματος. Το Εργαστήριο διατηρεί το δικαίωμα χρήσης των
παραγόμενων αποτελεσμάτων αποκλειστικά για ερευνητικούς, εκπαιδευτικούς και διδακτικούς σκοπούς. Η
τεχνογνωσία που τυχόν παραχθεί κατά την υλοποίηση
του έργου/προγράμματος, όπως και το δικαίωμα για την
απόκτηση διπλώματος ευρεσιτεχνίας ή άλλου τίτλου για
την κατοχύρωση αυτής, ανήκουν, σε κάθε περίπτωση,
αποκλειστικά στο Πανεπιστήμιο και τα φυσικά πρόσωπα
της ερευνητικής ομάδας που συνέβαλαν στην ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων, χωρίς
τη δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
Άρθρο 17
Γενικές Αρχές Επεξεργασίας Δεδομένων
Προσωπικού Χαρακτήρα
1. Το Πάντειο Πανεπιστήμιο Κοινωνικών και Πολιτικών
Επιστημών, τηρώντας τη νομοθεσία περί προστασίας δεδομένων προσωπικού χαρακτήρα, διατηρεί τις προσωπι-
κές πληροφορίες σε έναν ασφαλή κεντρικό διακομιστή.
Σε εφαρμογή των ν. 2472/1997 και ν. 4624/2019 και σε
συμμόρφωση με τον Κανονισμό της Ε.Ε. 2016/679, της
Οδηγίας 2016/680 για τη γενική προστασία δεδομένων
της Ε.Ε. (GDPR),τα δεδομένα προσωπικού χαρακτήρα
όλων των αντισυμβαλλομένων, τα οποία περιέρχονται
σε γνώση του προσωπικού του Εργαστηρίου στο πλαίσιο
κάποιας συναλλαγής, καταχωρούνται από το τα μέλη το
προσωπικού σε αρχείο δεδομένων και δεν δύναται να διαβιβάζονται περαιτέρω στην Ελλάδα ή το εξωτερικό εκτός
και αν η διαβίβαση των στοιχείων απαιτείται από το νόμο.
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδο-
μένων - ΓΚΠΔ), ήτοι της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα φροντίζει ώστε:
α) Να έχει συλλέξει και να επεξεργάζεται νόμιμα τα
δεδομένα αυτά, δυνάμει των προβλέψεων της υφιστάμενης νομοθεσίας και των προϋποθέσεων που αυτή θέτει.
β) Να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς.
γ) Να λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον να
επανεξετάζει περιοδικά την επάρκεια και την αποτελεσματικότητα των μέτρων αυτών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
δ) Να καταβάλει τις απαραίτητες προσπάθειες, ώστε τα
δεδομένα προσωπικού χαρακτήρα που διατηρεί και επεξεργάζεται να είναι πάντα ακριβή και επικαιροποιημένα.
ε) Να μην διατηρεί τα δεδομένα προσωπικού χαρακτήρα που συλλέγει για χρονικό διάστημα μεγαλύτερο
από ό,τι επιβάλουν οι σκοποί δυνάμει των οποίων συνελέγησαν και τέθηκαν σε επεξεργασία. Εντούτοις, είναι
δυνατόν να τα διατηρήσει και για μεγαλύτερο χρονικό
διάστημα εάν η επεξεργασία των δεδομένων αυτών είναι
απαραίτητη:
(i) είτε για την τήρηση νομικής υποχρέωσης που επιβάλλει την επεξεργασία βάσει διάταξης νόμου (ιδίως
στο πλαίσιο των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ
κ.λπ.),
(ii) είτε για την εκπλήρωση καθήκοντος που εκτελείται
προς το δημόσιο συμφέρον,
(iii) είτε για σκοπούς αρχειοθέτησης προς το δημόσιο
συμφέρον ή για σκοπούς επιστημονικής ή ιστορικής
έρευνας ή για στατιστικούς σκοπούς, αφού ληφθούν
τα κατάλληλα τεχνικά και οργανωτικά μέτρα, συμπεριλαμβανομένης της ψευδωνυμοποίησης τους, και μόνον
εφόσον οι σκοποί αυτοί δεν μπορούν εξυπηρετηθούν
μέσω της ανωνυμοποίησης των δεδομένων,
(iv) είτε για τη θεμελίωση, άσκηση ή υποστήριξη νομικών αξιώσεων.
4. Τα Εργαστήρια φροντίζουν ώστε τα υποκείμενα των
δεδομένων να μπορούν να ασκήσουν τα δικαιώματα που
τους αναγνωρίζει η νομοθεσία αναφορικά με τη συλλογή
και την επεξεργασία των δεδομένων προσωπικού χαρακτήρα. Τα δικαιώματα αυτά είναι τα ακόλουθα:
(i) Το δικαίωμα πρόσβασης στα δεδομένα,
(ii) Το δικαίωμα διόρθωσης των δεδομένων,
(iii) Το δικαίωμα διαγραφής των δεδομένων («δικαίωμα
στη λήθη»),
(iv) Το δικαίωμα περιορισμού της επεξεργασίας των
δεδομένων,
(v) Το δικαίωμα στη φορητότητα των δεδομένων,
(vi) Το δικαίωμα αντίρρησης στην επεξεργασία των
δεδομένων.
Άρθρο 18
Χρήση του λογοτύπου του Ιδρύματος
1. Το λογότυπο του Ιδρύματος δύναται να χρησιμοποιηθεί χωρίς πρότερη άδεια από τα πανεπιστημιακά
εργαστήρια για τις ακόλουθες χρήσεις:
α) Παρουσιάσεις, αναφορές ή έντυπα που αφορούν
εκπαιδευτικές ερευνητικές ή αναπτυξιακές δράσεις του
Πανεπιστημίου,
β) Δικτυακούς τόπους που δημιουργούνται από τα
πανεπιστημιακά εργαστήρια,
γ) Όλες τις δράσεις επικοινωνίας του Πανεπιστημίου όπως κάρτες, δελτία τύπου, ενημερωτικά δελτία
(newsletter), κοινωνικά δίκτυα.
2. Η χρήση του λογοτύπου του Ιδρύματος από τρίτους
συναλλασσόμενους με τα εργαστήρια, στο πλαίσιο παροχής υπηρεσιών από αυτά, επιτρέπεται ύστερα από
προηγούμενη έγκριση του αρμοδίου οργάνου διοίκησης
του Ιδρύματος επί τεκμηριωμένου αιτήματος του ενδιαφερόμενου τρίτου ή του επιστημονικού υπεύθυνου
του έργου.
Άρθρο 19
Τίτλος-Σφραγίδα
1. Η επωνυμία των εργαστηρίων αναγράφεται σε κάθε
έντυπό τους μαζί με το διακριτικό τους τίτλο. Η επωνυμία, καθώς και τα στοιχεία του/της Διευθυντή/τριας του
εργαστηρίου αναγράφονται στους χώρους όπου είναι
εγκατεστημένο το εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του Τμήματος ή
του Α.Ε.Ι., εάν ανήκει στο Ίδρυμα, και την προσθήκη της
επωνυμίας καθώς και του διακριτικού τίτλου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το εργαστήριο για την ξενόγλωσση αλληλογραφία του.
Άρθρο 20
Χρήση των υποδομών των Εργαστηρίων
1. Η χρήση των εργαστηρίων επιτρέπεται μόνο σε άτομα που ανήκουν στην ακαδημαϊκή κοινότητα του Ιδρύ-
ματος και, συγκεκριμένα, σε άτομα που ανήκουν στις
εξής κατηγορίες: (α) μέλη Δ.Ε.Π. και λοιποί διδάσκοντες/
ουσες, (β) προπτυχιακοί και μεταπτυχιακοί φοιτητές/
τριες, (γ) ερευνητές/τριες, (δ) τεχνικό και εκπαιδευτικό
προσωπικό, (ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το
Ίδρυμα, (στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν κατ’ εξαίρεση να χρησιμοποιήσουν τα
εργαστήρια μόνο μετά από άδεια του Διευθυντή του
Εργαστηρίου με παράλληλη ενημέρωση του Προέδρου
του Τμήματος.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Πανεπιστήμιο.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
του Εργαστηρίου, τα οποία παραδίδονται για τη διεξαγωγή εκπαιδευτικού και ερευνητικού έργου, επιστρέφονται
μετά τη χρήση τους στην κατάσταση στην οποία βρίσκονταν κατά την παράδοσή τους.
Άρθρο 21
Τηρούμενα Βιβλία
1. Για τις ανάγκες του Εργαστηρίου τηρούνται σε έντυπη ή ηλεκτρονική μορφή τα βιβλία και στοιχεία που τυ-
χόν προβλέπονται από την κείμενη νομοθεσία, όπως
τα ακόλουθα:
· Βιβλίο πρωτοκόλλου
· Βιβλίο πρακτικών-αποφάσεων
· Βιβλίο περιουσιακών στοιχείων (πάγιος εξοπλισμός)
· Φάκελος οικονομικών στοιχείων κάθε έτους
· Κατάλογος επιστημονικών βιβλίων και περιοδικών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
· Αρχείο ερευνητικών προγραμμάτων.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο κρίνεται απαραίτητο για το
Εργαστήριο.
Άρθρο 22
Διαδικασίες και όροι ασφάλειας των
πληροφοριών, τήρηση επιχειρηματικού
απορρήτου
1. Οι χρήστες των υποδομών και χώρων του Εργαστηρίου υποχρεούνται να τηρούν ως εμπιστευτικές όλες τις
πληροφορίες που περιέρχονται σε γνώση τους και να
μην προβαίνουν στην αποκάλυψη, δημοσίευση, διάχυση ή με οποιονδήποτε άλλο τρόπο ανακοίνωση αυτών
σε τρίτους άμεσα ή έμμεσα, εν όλω ή εν μέρει και για
οποιονδήποτε λόγο. Για τον σκοπό αυτόν, οι χρήστες που
δεν διατηρούν υπηρεσιακή σχέση με το Ίδρυμα υπογράφουν σχετική δήλωση εχεμύθειας και εμπιστευτικότητας.
2. Οι διατάξεις της προηγούμενης παραγράφου εφαρμόζονται και στην περίπτωση παροχής υπηρεσιών προς
τρίτους (φορείς χρηματοδότησης) με την επιφύλαξη
ειδικότερων όρων που ενδέχεται να περιλαμβάνονται
στη σχετική συμφωνία συνεργασίας με τον εκάστοτε
αποδέκτη των υπηρεσιών.
3. Στις συμβάσεις παροχής υπηρεσιών που συνάπτει το
εργαστήριο με τρίτους περιέχεται απαραιτήτως σχετική
συμφωνία αναφορικά με την εμπιστευτικότητα και την
εχεμύθεια.
Άρθρο 23
Διαχείριση και αποθήκευση υλικών και
πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης, που τηρούνται στο Εργαστήριο. Ο Επιστημονικά Υπεύθυνος του κάθε έργου θα έχει επίσης τη συνολι-
κή ευθύνη από πλευράς του Εργαστηρίου για τον έλεγχο
των αποθεμάτων και τις διαδικασίες παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Αν για οποιοδήποτε λόγο το Εργαστήριο σταματήσει
να προσφέρει τις υπηρεσίες του, όλα τα υλικά μεταβιβάζονται, με εισήγηση του οικείου Τμήματος (ή και της
Κοσμητείας) του Ιδρύματος και απόφαση της Επιτροπής
Ερευνών, σε αντίστοιχο Εργαστήριο του Τμήματος.
4. Για όλες τις υπηρεσίες που προσφέρει το Εργαστήριο προς τρίτους, διατηρεί αρχείο πληροφοριών.
5. Η διαχείριση και η αποθήκευση των πληροφοριών για
κάθε έργο θα γίνεται από τον Επιστημονικά Υπεύθυνο του
Έργου, ο οποίος και θα είναι ο αποκλειστικά υπεύθυνος
έναντι του αντισυμβαλλόμενου για την τήρηση των σχετικών όρων του άρθρου για το επιχειρηματικό απόρρητο.
6. Ο Επιστημονικά Υπεύθυνος του Έργου θα αναλάβει
την οργάνωση και την ενημέρωση αναλυτικού αρχείου
των συμβάσεων παροχής υπηρεσιών του Εργαστηρίου
είτε σε έντυπη είτε σε ηλεκτρονική μορφή σε συνεργασία
με τον Ε.Λ.Κ.Ε. του Ιδρύματος.
7. Η εγκατάσταση ή απεγκατάσταση Hardware ή
Software στους ηλεκτρονικούς υπολογιστές των εργαστηρίων επιτρέπεται μόνον από τα αρμόδια προς τούτο όρ-
γανα του Τμήματος ή από εξουσιοδοτημένους τεχνικούς
εταιρειών, οι οποίες έχουν αναλάβει την τεχνική υποστήριξη ή προμήθεια εξοπλισμού. Η μετακίνηση εξοπλισμού
από τους χώρους των εργαστηρίων απαγορεύεται, εκτός
και αν αυτό γίνεται μετά από έγκριση των αρμόδιων οργάνων του Τμήματος ή στα πλαίσια ανάγκης επισκευής.
Στη δεύτερη περίπτωση θα πρέπει να έχουν εκδοθεί, με
ευθύνη του Ειδικού Τεχνικού Προσωπικού (Ε.Τ.Π.), τα σχετικά παραστατικά που κατά περίπτωση προβλέπονται.
Άρθρο 24
Μεθοδολογία διασφάλισης ποιότητας και
διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων των Εργαστηρίων προβλέπει τακτικούς ελέγχους των οργάνων, σύμφωνα με τις
ισχύουσες εθνικές, ευρωπαϊκές και διεθνείς προδιαγραφές. Παράλληλα, τα Εργαστήρια ενθαρρύνονται από το
Ίδρυμα να εξασφαλίσουν την πιστοποίηση/διαπίστευση
για τις υπηρεσίες που παρέχουν.
Άρθρο 25
Θέματα ηθικής και δεοντολογίας της έρευνας
1. Τα θέματα ηθικής και δεοντολογίας της έρευνας, που
αφορούν τα έργα παροχής υπηρεσιών που υλοποιούνται
από τα Εργαστήρια, τα επιλαμβάνεται η Επιτροπή Ηθικής
και Δεοντολογίας της Έρευνας (Ε.Η.Δ.Ε.), που λειτουργεί
στο Ίδρυμα, με σκοπό να παρέχει σε ηθικό και δεοντολογικό επίπεδο εγγύηση αξιοπιστίας των έργων.
2. Η διαδικασία υποβολής ερωτημάτων προς την
Ε.Η.Δ.Ε επί θεμάτων ηθικής και δεοντολογίας της
έρευνας των έργων παροχής υπηρεσιών που χρήζουν
διερεύνησης, καθορίζονται με βάση τις διατάξεις του
ν. 4957/2022 (άρθρα 277-282) και τον Κανονισμό Αρχών
και Λειτουργίας της Ε.Η.Δ.Ε., που περιλαμβάνεται στον
Οδηγό Χρηματοδότησης και Διαχείρισης του Ε.Λ.Κ.Ε.
του Α.Ε.Ι. Στον ανωτέρω Κανονισμό εξειδικεύονται τα
έγγραφα που υποβάλλονται από τους επιστημονικά
υπευθύνους όπως, αίτηση, ερωτηματολόγιο και έκθεση καταλληλόλητας και η διαδικασία υποβολής τους, ο
τρόπος λειτουργίας και λήψης αποφάσεων της Ε.Η.Δ.Ε..
Άρθρο 26
Έναρξη Ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 26 Φεβρουαρίου 2025
Η Πρύτανης
ΧΡΙΣΤΙΝΑ ΚΟΥΛΟΥΡΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1128/11.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201128.pdf | Tokens: 44895]